open-index/open-wikipedia-markdown huggingface dataset:
המפלגה הרפובליקנית הפשיסטית

**המפלגה הרפובליקנית הפשיסטית** (באיטלקית: **Partito Fascista Repubblicano**) הייתה מפלגה פוליטית ימנית קיצונית באיטליה בראשות בניטו מוסוליני לאחר נפילת המשטר הפשיסטי באיטליה והקמת הרפובליקה הסוציאלית האיטלקית.

המפלגה הייתה החוקית היחידה ברפובליקה הסוציאלית האיטלקית והייתה ה"יורשת" של המפלגה הפשיסטית הלאומית, אך מפלגה זו הושפעה מאוד מהפשיזם הרדיקלי המוקדם של תחילת שנות ה-20 של המאה ה-20 ומאנטי-מונרכיזם, שכן חברי המפלגה ראו במלך איטליה, ויטוריו אמנואלה השלישי בוגד לאחר חתימת הסכם הכניעה האיטלקי לבעלות הברית.

אידאולוגיית המפלגה הייתה פשיסטית רדיקלית והייתה די זהה לאידאולוגיית המפלגה הפשיסטית הלאומית אותה הנהיג מוסוליני לפני הפלישה. עם זאת, המפלגה החדשה הייתה מפולגת יותר מהקודמת ופלגיה התחרו על תמיכתו של מוסוליני. המפלגה התאפיינה באנטי-ליברליזם, אנטישמיות, אנטי-קומוניזם, אנטי-קפיטליזם ולאומנות.

למרות דימוייה המוצדק של המפלגה כמפלגת ימין רדיקלי, הרי שהמפלגה דגלה במדיניות של מרכז-שמאל עד שמאל כלכלי, בשל עמדותיה האנטי קפיטליסטיות מחד, אך מאידך גם במדיניות אנטי קומוניסטית מובהקת, שהשתרשה גם בשאר האידאולוגיה שלה.

## היסטוריה
המפלגה הפשיסטית הלאומית, הייתה מפלגת השלטון והמפלגה החוקית היחידה באיטליה הפשיסטית פורקה ופוזרה לאחר שב-25 ביולי 1943 הצביעה המועצה הפשיסטית העליונה על הדחתו של מוסוליני ברוב של 19 קולות בעד, 8 נגד ונמנע אחד. למחרת ביקש מוסוליני להתקבל אצל המלך ויטוריו אמנואלה השלישי. אמנם, המלך פיטר אותו, החליפו במרשל פייטרו באדוליו והעבירו למעצר. בכך הגיע לקיצו המשטר הפשיסטי באיטליה.

ב-12 בספטמבר 1943, בפשיטת גראן סאסו שחררו כוחות הפאלשירמייגר את מוסוליני ממעצרו, שהקים את הרפובליקה הסוציאלית האיטלקית (שהייתה למעשה מדינת בובה של גרמניה הנאצית) יום לאחר מכן, ב-13 בספטמבר הוקמה המפלגה הרפובליקנית הפשיסטית, שהייתה מפלגת השלטון והמפלגה החוקית היחידה ברפובליקה הסוציאלית האיטלקית. מזכיר המפלגה היה אלסנדרו פאבוליני.

בשל השליטה החזקה של הגרמנים בממשלה החדשה ובמוסוליני בפרט, כוחה של המפלגה היה מוגבל מאוד. כדי להתגבר על חולשה זו, ניסתה המפלגה לקבל את תמיכתם של הבודדים באוכולוסייה שעדיין אהדו את האידאולוגיה הפשיסטית.

המפלגה הרפובליקנית הפשיסטית לא התגברה על הוצאתו להורג של מוסוליני והתפרקות הרפובליקה הסוציאלית האיטלקית ולאחריהן, המפלגה פורקה ב-2 במאי 1945. תנועות פוליטיות אחרות שהוקמו לאחר תום מלחמת העולם השנייה שניסו לרשת המפלגה ואף לחדש ולשנות את הדוקטרינה הפשיסטית לכיוון מתון ומתוחכם יותר לא קיבלו תמיכה רבה ומאז האידאולוגיה הפשיסטית אינה מקובלת באיטליה ואף לעיתים אינה חוקית.

## קישורים חיצוניים

## הערות שוליים

קטגוריה:הרפובליקה הסוציאלית האיטלקית
קטגוריה:מפלגות פשיסטיות
קטגוריה:איטליה: אנטישמיות
עמותת סה"ר

**עמותת סה"ר** (סיוע והקשבה ברשת) היא עמותה המעניקה סיוע נפשי באמצעות האינטרנט, לאנשים החווים מצוקה נפשית. העמותה הוקמה ב־2000.

מערך הסיוע מבוסס על שני ערוצים עיקריים: שיחות תמיכה אישיות אנונימיות לפונים באמצעות צ'אט או וואטסאפ, ו"סיירת סה"ר", המאתרת הודעות מצוקה ואובדנות של גולשים ברשת ופונה אליהם. התמיכה נעשית בעברית וערבית.

### גורמים התומכים בעמותה
העמותה נתמכת באופן חלקי על ידי משרד הבריאות וע"י קרנות פילנתרופיות, עסקים ותורמים פרטיים.

### מבנה העמותה
בראש העמותה עומדים המנכ"לית ענבר שנפלד ויו"ר הוועד המנהל ד"ר אמיר בלומנפלד. הצוות המקצועי המצומצם מונה 11 עובדות אשר מפעילות כ-400 מתנדבים המתחזקים את ערוצי הסיוע השונים.

העמותה מייעצת למנהלי אתרים, בלוגים ופורומים ומייעצת בכל הקשור לניהול תגובות למצבי מצוקה נפשית המתגלים במרחב שלהם. העמותה משמשת כגורם סיוע רשמי של פייסבוק, אינסטגרם וואטסאפ בישראל וארגון שותף של המרכז למניעת התאבדויות של פייסבוק בישראל. סה"ר חברה במועצה הלאומית למניעת אובדנות.

## הוקרה ופרסים
* אות הנשיא להתנדבות עבור תרומה ייחודית לחברה הישראלית לשנת 2023.
* מגן שר הבריאות להתנדבות לשנת 2022.
* תו מידות לאפקטיביות על ידי ארגון מידות, עבור יצירת ערך חברתי תוך מיצוי מיטבי של משאבים.

## קישורים חיצוניים

* 

* 

## הערות שוליים

סה"ר
יורי אוסצ'וב

**יורי אוסצ'וב** (ברוסית: **Юрий Владимирович Усачёв**; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ומפקד משלחת מס' 2 של תחנת החלל הבין-לאומית.

## קורות חיים
יורי אוסצ'וב נולד בעיירה במחוז רוסטב ברוסיה הסובייטית שאז הייתה חלק של ברית המועצות. בשנת 1975 הוא סיים לימודי בית ספר ואחרי תקופה קצרה התגייס לצבא ברית המועצות. הוא השלים שירות חובה של שנתיים. בשנת 1985 אוסצ'וב סיים לימודי תואר שני בהנדסת אווירונאוטיקה במכון למהנדסי תעופה במוסקבה. לאחר הלימודים הוא התחיל לעבוד בתאגיד הטילים והחלל אנרגיה.

בשנת 1991 אוסצ'וב נכלל ביחידת הקוסמונאוטים והחל הכנות לטיסה לתחנת החלל מיר. הוא היה בצוות גיבוי של מספר טיסות. את הטיסה הראשונה הוא ביצע בחללית סויוז TM-18 (מפקד הטיסה היה ויקטור אפנסייב). החללית התחברה לתחנת החלל מיר וצוות התחיל בביצוע תוכנית ניסויים במסגרת משלחת מס' 15. הם חזרו לכדור הארץ לאחר 182 ימים.

בשנת 1996 אוסצ'וב טס לתחנת החלל "מיר" בפעם השנייה. חללית סויוז TM-23 (מפקד צוות יורי אונופריינקו) שהתחברה לתחנת החלל מיר בה כבר שהה צוות של משלחת מס' 20. לאחר תהליך של העברת אחריות משלחת מס' 21 בפיקוד יורי אונופריינקו החלה בפעילות הסדירה. אוסצ'וב ביצע 6 פעילויות חוץ רכביות וחזר לכדור הארץ לאחר 194 ימים.

בשנת 2000 אוסצ'וב היה חבר צוות של מעבורת החלל אטלנטיס במשימה STS-101 (ג'יימס הולסל היה מפקד צוות). מטרת המשימה הייתה להמשיך בבניית תחנת החלל הבין-לאומית. הטיסה נמשכה כ-10 ימים.

במרץ 2001 אוסצ'וב טס לחלל בפעם הרביעית במעבורת החלל דיסקברי STS-102 (ג'ים ות'רבי היה מפקד צוות) כמפקד משלחת מס' 2 לתחנת החלל הבין-לאומית. הוא חזר לכדור הארץ בSTS-105 לאחר 167 ימים.

## לאחר פעילות בחלל
בשנת 2005 אוסצ'וב חזר לעבודה במשרד תכנון "אנרגיה" בו הוא התחיל לעבוד לאחר סיום הלימודים.

אוסצ'וב כתב מספר ספרים על פעילותו בחלל.

אוסצ'וב עם משפחתו מתגורר בעיר הכוכבים.

## קישורים חיצוניים

* תקציר נתונים באתר ספייספאקטס
* נתונים מאנציקלופדיית החלל
* ביוגרפיה 
* ביוגרפיה באתר מרכז הכנת הקוסמונאטוים 

קטגוריה:הלכי חלל רוסים
קטגוריה:קוסמונאוטים רוסים
קטגוריה:מעוטרי גיבור הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:מעוטרי אות לגיון הכבוד
קטגוריה:רוסים שנולדו ב-1957
קטגוריה:אנשי צוות תחנת החלל הבין-לאומית
Cinquemilla

"**Cinquemilla**" או "**Cinque Milla**" (בעברית: "**חמשת אלפים**"; מוכר כ"**צ'ינקווימילה**") הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בספטמבר 1996 חברת התקליטים ביג פוט רקורדס, כסינגל החמישי מתוך אלבום האולפן הרביעי שלה, מגנונה.

## רקע וכתיבה
בינואר 1997 התראיינה אינטרנשיונל ל"ידיעות אחרונות" והסבירה כי פירוש "Cinquemilla" הוא 5,000 באיטלקית. היא בחרה להשוות את המספר הזה לכסף ולאמירה האנטישמית על פיה יהודים חמדנים יתר על המידה. מסיבה זו, בתחילת השיר נשמעת קופה רושמת נפתחת ומטבעות נופלים ממנה. דנה הוסיפה: .

באוקטובר 2003 חשפה ש-"Cinquemilla" מדברת על בחורה פרובוקטיבית ונימפומנית, שעורכת מסיבה בביתה, מזמינה גברים בגילים שונים, ונהנית לארחם ולהשתעשע איתם באופן מיני.  – אומרת אינטרנשיונל בריאיון. בפברואר 2012 נחשף בכתבה שפורסמה ב"וואלה!" כי את הרעיון לשיר קיבלה במהלך טיול לברלין. שם היא נועדה עם דראג קווין שכונתה "צ'ינקווימילה". במצעד של תחנת רדיו אמצע הדרך הגיע השיר למקום השישי.

## וידאו קליפ
אינטרנשיונל חשקה להפיק וידאו קליפ ברמה גבוהה, שיתאים להקרנה ב-MTV, ויהווה עבורה פריצת דרך לקריירה בין-לאומית. לקראת הוצאת הקליפ הופקה ל-"Cinquemilla" גרסה חדשה, כדי להתאימו לסגנון ההאוס המקובל במועדונים באירופה. טרם יציאתו סיפרה אינטרנשיונל עליו בריאיון למני פאר בשנת 1996: .

במאי הקליפ היה גיא שגיא, ועלות הפקתו נעמדה בכ-15,000 דולר. בשנת 1998 סיפר שכששמע את "Cinquemilla" הוא צחק מהשורה "Come on everybody, buy for me a big banana" ("בואו כולם, קנו עבורי בננה [רמיזה לפין] גדולה").  – אמר.

הווידאו קליפ הוקרן לראשונה בבכורה עולמית בתוכנית בערוץ הילדים, ואף שודר מספר פעמים ב-MTV. הוא והסרטון של "דיווה" היו הקליפים הישראליים היחדים ששודרו בערוצי ה-MTV העולמיים במשך שנים רבות. בפסטיבל הסרטים הבינלאומי חיפה 1997 נבחר הקליפ לזוכה בתחרות נוצת הזהב, שנערכה ב-6 בינואר 1998. בדצמבר הוא תואר ב"ידיעות אחרונות" כקליפ המוזיקלי הטוב ביותר שנעשה אי פעם בישראל.

## גרסאות נוספות
ל-"Cinquemilla" יצאו רמיקסים נוספים לאורך אלבומיה. אחד הרמיקסים המפוסמים כולל גם חלקים מ-"" ו-"I'm Gonna Let". גרסה נוספת לשיר נכללה כרצועה ה-13 באלבומה של חברת הליקון "היסטריה". ביוני 2003 יצא לסינגל גרסה חדשה לשיר שנקראה "AloRaroLa" בהפקת די ג'יי ויק. היא הפכה ללהיט מועדונים ונכללה באלבום האוסף אוסף הסינגלים. באוגוסט יצאה "AloRaroLa" לרדיו בגרסה מקוצרת, ובתחנות מסוימות הפך ללהיט.

גרסה נוספת של "Cinquemilla" נכללה באלבום האוסף ביסלי דאנס (1997). היא שונה במקצת מזו המקורית.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים באיטלקית
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירי להט"ב
קטגוריה:שירים על כסף
קטגוריה:שירים על מיניות
קטגוריה:סינגלים בהוצאת ביג פוט רקורדס
קטגוריה:סינגלים בהוצאת פולידור רקורדס
קוסמו אלכסנדר

**קוסמו אלכסנדר** (באנגלית: **Cosmo Alexander**; 1724 – 25 באוגוסט 1772) היה צייר דיוקנאות סקוטי. אלכסנדר בילה חלק ניכר מחייו מעבר לים בעקבות תבוסת היעקוביטים ב-1745.

## ביוגרפיה
אלכסנדר היה בנו של ג'ון אלכסנדר, צייר וחרט מאברדין, ונקרא קוסמו על שם קוסמו גורדון, בנו של הדוכס היעקוביטי מגורדון. בשנת 1745 הוא השתתף בהתקוממות היעקוביטים, שהסתיימה עם תבוסתו של הנסיך היפה צ'ארלי בקולדן בינואר 1746.
ממוזער|דיוקן הנסיכה מפינדלטר
כמו יעקוביטים בולטים רבים אחרים הוא ברח לאירופה, והגיע לרומא בשנת 1747. הוא הוזמן לצייר את הנסיך היפה צ'ארלי, והמשיך לצייר דיוקנאות של היעקוביטים הגולים בעודו מטייל באיטליה ולאחר מכן בצרפת. הוא התיישב בלונדון ב-1754, שם השאיר לו בית האדריכל ג'יימס גיבס, חברו וחבריו הסקוטים הקתוליים. במהלך העשור הבא הוא עבד בלונדון, סקוטלנד והולנד, והצטרף לאגודת האמנים המשולבת ב-1765.

בשנת 1766 עבר אלכסנדר לפילדלפיה וצייר דיוקנאות של הקהילות הסקוטיות במושבות האמריקאיות. בשנת 1768, ויליאם פרנקלין, המושל המלכותי של ניו ג'רזי, הזמין את אלכסנדר לאחוזתו בברלינגטון כדי לבצע עבודות בהזמנה. בשנה שלאחר מכן, בניופורט, רוד איילנד, קיבל אלכסנדר עוזר בשם גילברט סטיוארט, שהיה אז בן 14. אלכסנדר וסטיוארט טיילו במדינות הדרום, ובשנת 1771 חזר אלכסנדר עם סטיוארט לסקוטלנד. סטיוארט תכנן להמשיך את לימודיו אצל אלכסנדר, אך הצייר מת באדינבורו בשנה שלאחר מכן ב-25 באוגוסט 1772.

## קישורים חיצוניים

## הערות שוליים

קטגוריה:ציירים סקוטים
קטגוריה:ילידי 1724
קטגוריה:נפטרים ב-1772
אברהם בן יוסף (משרד הביטחון)

**אברהם בן יוסף** (10 באפריל 1928 – 9 ביוני 2023) היה איש מערכת הביטחון הישראלית שכיהן כמנכ"ל משרד הביטחון וכראש משלחת הרכש בארצות הברית.

## ביוגרפיה
בן יוסף נולד בבלארוס ועלה לארץ ישראל ב-1934. שירת בארגון ההגנה, במשטרת היישובים העבריים. במלחמת העצמאות לחם במסגרת חטיבת גבעתי.

לאחר שחרורו הצטרף למשרד הביטחון וניהל את מחלקת נועל ונח"ל בשנים 1950–1955. שימש עוזרו של שמעון פרס שכיהן כמנכ"ל משרד הביטחון וכסגן שר הביטחון עד 1962. בשנים 1966–1967 שימש סגן ראש משלחת משרד הביטחון באירופה ולאחר מכן כיהן כסמנכ"ל לתפקידים מיוחדים עד 1978. כיהן כמשנה למנכ"ל ובמנכ"ל המשרד בשנים 1981–1982. בתפקידו הבא כיהן כמנהל משלחת הרכש בארצות הברית עד 1988.

## קישורים חיצוניים

* אברהם בן יוסף, באתר משרד הביטחון

## הערות שוליים

קטגוריה:מנכ"לי משרד הביטחון
קטגוריה:אנשי משטרת היישובים העבריים
קטגוריה:לוחמי ההגנה
קטגוריה:ישראלים ילידי בלארוס
קטגוריה:חיילי חטיבת גבעתי (תש"ח)
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1928
קטגוריה:ישראלים שנפטרו ב-2023
אפקט הדיס-אינהיבציה המקוון

**אפקט הדיס-אינהיבציה המקוון** (באנגלית: **Online disinhibition effect**) היא תופעה המביאה להבעה של תחושות ומחשבות ללא חשש, או עם חשש מועט מאוד מפני שיפוט ודחייה של האחר על גבי רשת האינטרנט. אפקט זה שמקורו במאפיינים המיוחדים של החוויה המקוונת, הכוללים אנונימיות, אי-נראות, התבודדות, העדר קשר עין, בא לידי ביטוי בהסרת העכבות המונעות התנהגויות דומות בסביבה הלא-מקוונת. זו גם הסיבה לכך שתופעות כמו שלהוב, ומופעים שונים של החצנת התנהגות שכיחים למדי בקבוצות המקוונות.

הביטויים של אפקט זה יכולים להיות חיוביים ושליליים כאחד. לדוגמה, נמצא כי אפקט הסרת עכבות המקוון מביא להפחתת עכבות בתקשורת הבין-אישית דרך הרשת ותחושת לגיטימציה לבטא בה תחושות ורגשות באופן מוגבר. כך הנטייה להתנהלות משוחררת יותר בתקשורת בינאישית באינטרנט עשויה לתרום לטיפול ולקידום השינוי המיוחל. האפקט מספק גם הזדמנויות לחשיפה עצמית מוגברת עבור אנשים מופנמים, ביישנים, הסובלים מחרדה חברתית או להתגבר על ספירלת השתיקה, ואנשים עם גמגום או לקות שמיעה.

## ראו גם

* חוסר עכבות
* חשיפה עצמית
* דה-אינדיבידואציה
* טרול (אינטרנט)

## הערות שוליים

2023 06
קטגוריה:בריונות
קטגוריה:התנהגות האדם
קטגוריה:תרבות אינטרנט
קטגוריה:סייבר-פסיכולוגיה
דרור קשתי

**דרור קשתי** (נולד ב-1975) הוא קצין צה"ל במילואים בדרגת תת-אלוף, כיהן כראש חטיבת הספקטרום וההגנה בסב"ר.

## ביוגרפיה
קשתי התגייס ב-1993 לצה"ל במסגרת העתודה האקדמית. ב-1997 סיים תואר ראשון בהנדסת חשמל מאוניברסיטת תל אביב. הוא מילא שורת תפקידים באגף המודיעין. ב-2007 מונה לראש ענף סייבר ביחידה 8200 וב-2011 מונה לראש ענף פיתוח ביחידה. בשנים 2013–2016 שירת כראש מחלקה באגף המודיעין.

ב-2016 מונה למפקד מרכז סייבר טכנולוגי ביחידה 8200. ב-2018 קודם לדרגת תת-אלוף ומונה לראש חטיבת הספקטרום וההגנה בסב"ר, תפקיד בו שירת עד פרישתו משירות הקבע ב-2021. במהלך שירותו באגף המודיעין זכה בפרס ביטחון ישראל ב-2011.

ב-2022 נמנה עם מייסדי חברת ההזנק סוויט סקיוריטי, העוסקת באבטחת מידע בענן, והוא משמש מנכ"ל החברה.

קשתי בעל תואר שני במנהל עסקים מאוניברסיטת תל אביב (2005). הוא בוגר המכללה לביטחון לאומי ותוכנית המנהיגות הבכירה של קרן וקסנר (2020). נשוי ואב לשניים.

## הערות שוליים

קטגוריה:חיילי יחידה 8200
קטגוריה:חיילי חיל הקשר והתקשוב
קטגוריה:זוכי פרס ביטחון ישראל: חיילי צה"ל
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:מנכ"לים ישראלים
קטגוריה:תתי-אלופים בצה"ל
קטגוריה:בוגרי אוניברסיטת תל אביב
קטגוריה:ישראלים שנולדו ב-1975
I'm Gonna Let

"**I'm Gonna Let**" (בעברית: "**אני אתן**") הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1996, על ידי חברת התקליטים ביג פוט רקורדס, כסינגל הרביעי מתוך האלבום מגנונה.

## רקע
את "I'm Gonna Let" הוחלט להוציא כסינגל בסמוך ליציאתו של "דון קיחוטה" כסינגל. שניהם דורגו בו-זמנית בתחנות הרדיו, כשהראשון זכה להצלחה בתחנה הבין-לאומית, בעוד השני זכה להצלחה בתחנה הישראלית שם דורג במקום הראשון במשך שבועיים. "I'm Gonna Let" הוא שיר מסוגת מוזיקת האוס.

השיר הופק על ידי עופר ניסים ואינו מכיל מילים כמעט, פרט לכמה באנגלית וג'יבריש.

## הצלחה מסחרית
ב-27 באוגוסט 1996 היה מועמד "I'm Gonna Let" בפינה לשיפוטכם. בשבוע העוקב, דורג היישר במקום ה-13 בעת ש"מגנונה" החל לדשדש במצעדים. ב-10 בספטמבר דורג במקום ה-11 ולאחר מכן, הצליח להיכנס לעשירייה הפותחת, כאשר דורג במקום השמיני. הוא צעד במשך חמישה שבועות בסך הכול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שהופקו על ידי עופר ניסים
קטגוריה:שירי מוזיקת האוס
קטגוריה:קטעים אינסטרומנטליים
קטגוריה:סינגלים בהוצאת ביג פוט רקורדס
המדריך למשקיע המתחיל

**המדריך למשקיע המתחיל** (באנגלית: **The Little Book of Common Sense Investing**) הוא ספר העוסק בהשקעות בתעודות סל המתחקות אחר מדדים. הספר נכתב על ידי ג'ון סי בוגל, הידוע בתור אחד מחלוצי ההשקעה הפסיבית.

הספר יצא לאור בשנת 2007. בשנת 2017 יצאה מהדורה שנייה ומעודכנת לשנת 2016. הספר יצא בתרגום לעברית בשנת 2021 בהוצאת סלע מאיר בשם "המדריך למשקיע המתחיל".

זהו הספר השלישי בסדרת "הספר הקטן" של הוצאת ויילי. הסדרה כוללת את "הספר הקטן שמנצח את השוק" מאת ג'ואל גרינבלט (ויילי, 2005) ו"הספר הקטן של השקעות ערך" מאת כריסטופר ה. בראון (Wiley, 2006).

בהשראת הסדרה נכתב הספר "השקעות לעצלנים".
## אודות המחבר
בוגל פיתח אסטרטגיית השקעות המושתתת על קרנות נאמנות המתחקות אחר מדדים באמצעות תעודות סל. באופן זה המשקיעים מפזרים את השקעתם ויכולים ליהנות מהתשואה הממוצעת במדדים תוך הקטנת רמת הסיכון של ההשקעה.
בהמשך הקים בוגל את קבוצת ההשקעות ואנגארד ויישם בה את אסטרטגיית ההשקעה שלו.

לתפיסתו של בוגל, הניסיון לנצח את השוק "הוא משחק מפסיד", ו"ככל שהמנהלים והברוקרים מרוויחים יותר עמלה, המשקיעים מרוויחים פחות".

לתפיסתו של בוגל, שוק המניות נשלט על ידי משקיעים מנוסים, דוגמת קרנות הון סיכון וחברות גדולות. לפיכך המפסידים בבורסה הם קהל המשקיעים הלא מנוסה. הספר אינו מתיימר להסביר איך להרוויח, אלא אמור להציע דרך לשמור על הערך, הזמינה למשקיע הקטן והלא מנוסה באמצעות כלי השקעה זמינים וזולים - "תעודת סל".

## מכירות
הספר המקורי באנגלית מדורג על ידי אמזון במקום הראשון ברשימת רבי המכר בנושא השקעות ובמקום התשיעי בנושא כספים.

## לקריאה נוספת
* 
* 

## הערות שוליים

קטגוריה:שוק ההון
Magical Mystery Tour (שיר)

**Magical Mystery Tour** (בעברית: **מסע המסתורין הקסום**) הוא שיר מאת להקת הביטלס. השיר הוא שיר הנושא של האלבום עם אותו השם (Magical Mystery Tour) וגם שיר הנושא של הסרט Magical Mystery Tour. השיר נכתב בעיקר על ידי פול מקרטני, אך הקרדיט ניתן ללנון-מקרטני.

הביטלס הקליטו את השיר ב-1967 בחודשים אפריל ומאי, לאחר שסיימו לעבוד על האלבום Sgt. Pepper's Lonely Hearts Club Band וכמה חודשים לפני שעבדו על הסרט.

השיר משמש כהקדמה לקהל, בסגנון של השיר הפותח את Sgt Pepper's וכולל קריאות של מנהל קרקס, תרועות חצוצרה וקולות של תחבורה.

## קרדיטים
**הביטלס**

פול מקרטני - שירה וקולות רקע, פסנתר, גיטרת בס, הקול של מנהל הקרקס, כלי הקשה

ג'ון לנון - שירה וקולות רקע, גיטרה אקוסטית, כלי הקשה

ג'ורג' האריסון - גיטרה מובילה, כלי הקשה

רינגו סטאר - תופים, כלי הקשה

**מוזיקאים נוספים**

מל אוונס וניל אספינל - כלי הקשה

דייוויד מייסון, אלגר הוורת, Roy Copestake וג'ון וילברהאם - חצוצרה

## קישורים חיצוניים

קטגוריה:שירי הביטלס
תילוי

בדקדוק, **תִּילּוּי** (באנגלית: **Subjunctive**) הוא מודוס המתייחס לציווי או בקשה הנמצאות בפסוקיות שבמשפטים משועבדים.

## בפרוטו-הודו-אירופית
בפרוטו-הודו-אירופית מופיע מודוס של תילוי. בפעלים לא-תמטיים, כלומר, בפעלים שלא כוללים תנועה תמטית, מודוס זה חייב הוספת תנועת עזר לפני כינוי הגוף: למשל, h₁ésti* לעומת h₁és**e**ti* (בפרוטו-הודו-אירופית: הוא ישנו). בפעלים תמטיים, המודוס מחייב את הארכת אותה התנועה: למשל, bʰéreti* לעומת bʰer**ē**ti*.

## ראו גם
* חיווי

## הערות שוליים

קטגוריה:בלשנות
קטגוריה:מורפולוגיה (בלשנות)
קהילת יהודי מומבאי

ממוזער|צילום יהודי מומבאי על רקע בית כנסת, המאה ה-19
ממוזער|סידור תפילה בתרגום למראהטית
**קהילת יהודי מומבאי** היא קהילה יהודית בעיר מומבאי (שנקראה בעבר בומביי), העיר הגדולה ביותר בהודו.

יהודים ראשונים הגיעו לבומביי במהלך המאה ה-18, ככל הנראה בגלל רדיפות במדינות בהן חיו והזדמנויות כלכליות שנפתחו בהודו בעקבות שלטון בריטניה במדינה.

העדות הראשונה להתיישבות יהודית במומבאי היא משנת 1730, אז עבר לעיר יוסף סמח מקהילת היהודים הבגדאדים.
ככלל, הקהילה נבנתה על בסיס יהודים שהגיעו משלוש קהילות שונות: יהודים מקונקן, יהדות בגדאד שבעיראק ומיהדות קוצ'ין.

בניגוד לשמועה שהייתה בקרב הקהילה בדבר היווצרותה של הקהילה על בסיס מספר יהודים ששרדו את טביעת ספינתם והגיעו לחופי הודו, מחקר גנטי מעיד על שורשיהם של יהודי הקהילה מהמזרח התיכון ומאמת את עדויות הגעתם מעיראק והסביבה.

בומביי היא ביתם של רוב האוכלוסייה היהודית בהודו שבשיאה בסוף שנות ה-40, הגיעה לכמעט 30,000 איש.

בין השנים 1937–1938 ראש העיר היה בן הקהילה, הד"ר אליהו מוסס ראג'פורקר, שהיה ראש העיר היהודי השני בתולדות העיר. בין בני הקהילה נמנה גם נסים איזיקיאל, משורר הודי בשפה אנגלית.

לאחר הקמת מדינת ישראל, רבים מיהודי הקהילה עלו לישראל. בדומה לקהילות נידחות נוספות גם על יהדותם של "בני ישראל" מקהילת מומבאי היו ערעורים ודיונים בין רבני ארץ ישראל, עד שהוכרע שיהדותם אינה מוטלת בספק.

כיום פחות מ-4,000 יהודים חיים במומבאי ובעיר ישנם שמונה בתי כנסת.

## הבגדאדים

היהודים שהגיעו לבומביי מעיראק נקראו "בגדאדים" על שם העיר ממנה הגיעו וכן נקראו קהילת "בני ישראל". הם הגיעו מעיראק עם ילדיהם וכל קהילתם, הקימו בתי כנסת ובתי ספר והמשיכו את אורח החיים הקהילתי-דתי גם בבומביי.

בכניסה לאחד מבתי הספר נכתב "זה בית התלמוד, נוסד להפיץ אור המדע על בני ישראל ולנהלם על מי מנוחות התורה והיראה ומוסר דרך ארץ ולחנכם בלמוד לשון הקודש ושפת אינגליש מבלי שכר".

## מוסדות ומבנים של קהילת מומבאי
* בית כנסת שער הרחמים - בית הכנסת הראשון של קהילת בני ישראל נוסד בשנת תק"נ.
* בית הכנסת אליהו - בית כנסת אורתודוקסי במרכז העיר מומבאי שבהודו. זהו בית הכנסת הספרדי השני בעיר.
* בית הכנסת "מגן חסידים"
* בית כנסת בני ישראל - נוסד בשנת תר"צ.
* בית כנסת בני ישראל קורלא - נוסד בשנת ת"ש.
* בית כנסת עץ החיים - נוסד בשנת תרנ"ב.
* בית כנסת תפארת ישראל - נוסד בשנת תר"נ על ידי בנימין שמשון אשטמקר ושלמה בנימין גוסלקר.
* בית כנסת שערי רצון - נוסד בשנת תק"פ.

## גלריה

קובץ:Ahmedabad Synagogue.jpg|ממוזער|בית הכנסת מגן אברהם
File:Magen David Synagogue, Mumbai.jpg|בית הכנסת מגן דוד
File:Tiphereth Israel Synagogue, Mumbai2.jpg|בית הכנסת תפארת ישראל
File:Keneseth Eliyahu synagogue.jpg|בית הכנסת כנסת אליהו
File:Gate Of Heaven Synagogue, Mumbai.jpg|בית הכנסת שער השמים
File:Mumbai Jewish Cemetery2.jpg|בית קברות יהודי במומביי 
File:Jewish school in Mumbai.jpg|מבנה ששימש בעבר כבית ספר היהודי של מומביי 


## קישורים חיצוניים
* בצל ביקור נתניהו: מדוע יהודי מומבאי לא מקבלים הכרה מהמדינה? באתר הידברות
* 
* 
* 

## הערות שוליים

קטגוריה:קהילות יהודיות
קטגוריה:מומבאי
כסלא

**כסלא** (בערבית: **كسلا**) היה כפר ערבי בהרי ירושלים ששכן 17 קילומטרים מערבית לירושלים, בסמוך למושב כסלון של היום. במלחמת העצמאות, ב-17 ביולי 1948, במסגרת מבצע דני, הכפר נכבש על ידי חטיבת הראל והתרוקן מתושביו. בשנת 1952 נוסד המושב כסלון על אדמות חקלאיות של הכפר.

בתקופת המקרא במקום היה קיים יישוב יהודי כסלון.
## גלריה

קובץ:Kasla 1943.jpg|כסלא 1943 1:20,000 (משמאל)
קובץ:Yalu 1945.jpg|כסלא 1945 1:250,000
קובץ:KaslaJerusalemJune052023 03.jpg|הגבעה שעליה היה הכפר, ומאחוריה כסלון  שנבנתה על אדמות הכפר
קובץ:KaslaJerusalemJune052023 06.jpg|האוכף בין שתי הגבעות של כסלא
קובץ:KaslaJerusalemJune052023 07.jpg|מיקום הבתים של כסלא על הגבעה


## קישורים חיצוניים

## הערות שוליים

קטגוריה:הרי ירושלים: יישובים ערביים שנחרבו במלחמת העצמאות
קטגוריה:כסלון
נשלם

בדקדוק, הזמן ה**נִשְׁלַם** נועד לתיאור פעולה שבוצעה קודם לזמן הדיבור (בשפת הדיבור מקובל גם המונח "הזמן המושלם"). 

## באנגלית
באנגלית, הזמן הנִשְׁלַם נוצר באמצעות הוספת הפועל "To have" לפני הפועל המרכזי במשפט, והטייתו בהתאם. כך, למשל, במשפט "I have visited 10 countries", "אני ביקרתי בעשר מדינות", הזמן מתייחס לכך שהדובר ביקר בעשר מדינות עד הזמן שבו הוא מדבר. הזמן הנִשְׁלַם יכול לבוא גם בעבר, כמו למשל במשפט "When I returned home, I saw the window had been broken", "כשחזרתי הביתה, ראיתי שהחלון היה שבור". הכוונה היא שהחלון נשבר טרם החזרה הביתה של הדובר. הזמן הנִשְׁלַם יכול לבוא גם בעתיד, כמו למשל במשפט: "I will see the window will have been broken", או אף בעבר ממושך, כגון במשפט "The boy was delighted with his new bike because he had been wanting".

## הערות שוליים

קטגוריה:זמן
קטגוריה:דקדוק
הנרי אלן (צייר)

**הנרי אלן** (באנגלית: **Henry Allan**; 18 ביוני 1865 – 2 בספטמבר 1912) היה צייר אירי. הוא למד אמנות בבלפסט ובדבלין, והמשיך את לימודי האמנות שלו באנטוורפן, לצד ריצ'רד מוינאן בן זמנו. הוא זכה במספר פרסים באקדמיה של אנטוורפן וכן בפרס טיילור באגודה המלכותית של דבלין.

## ביוגרפיה
### ראשית חייו באירלנד
הנרי אלן נולד ב-18 ביוני 1865 הוא היה בנם הצעיר של ויליאם ואן אלן. ויליאם אלן היה מזקק אלכוהול ב-Bokular's Walk בדונדאלק, בעוד אן אלן הייתה בתו של הכומר סולומון בראון, שהיה כומר פרסביטריאני בקסלדוסון שבמחוז לונדונדרי. אלן החל את הכשרתו כאמן בבלפסט ובדבלין. בין 1882 ל-1883, הוא למד בבית הספר לאמנות של דבלין לצד האמן רודריק אוקונור. אוקונור נחשב לאחד האמנים האיריים הטובים ביותר ועבודותיו מוצגות במוזיאונים שונים ברחבי העולם.

### השנים באנטוורפן
בגיל שמונה עשרה, במאי 1884, אלן נרשם לקורס קיץ באקדמיה רויאל באנטוורפן, בלגיה. אליו הצטרפו אוקונור וריצ'רד ט. מוינאן שלמדו גם הם בבית הספר לאמנות של דבלין, אולם הוא למד שם ב-1879 לפני אלן. בהיותו באנטוורפן, אלן חלק חדר עם סטודנטים אירים אחרים כמו מוינאן ואדווין היל ליד המכללה, מאוחר יותר עבר למקום אחר. הייתה נוכחות גדולה של אמנים אירים צעירים באקדמיה בשנות ה-80, מה שאפשר לאלן לעבוד לצד אמנים כמו דרמוד אובריאן. וינסנט ואן גוך היה לזמן קצר סטודנט באקדמיה רויאל בין 1885 לתחילת 1886. ואן גוך כתב מכתב באנגלית בהיותו בפריז ב-1886 לצייר האנגלי H.M. Livens שתוארך באופן שגוי ל-1887, ומתייחס לליוונס כ-'Levens'. במכתב זה, הוא מזכיר את 'אלן', והאינדקס של המכתבים השלמים של וינסנט ואן גוך מציין 'H. אלן.', כנראה מתייחס להנרי אלן. אלן חזר לאירלנד ב-1888.

### באקדמיה המלכותית היברניאן
ממוזער|רחוב בדבלין, 1865
באקדמיה יזם אלן את לימודיו בקורס העתיקות. זמן קצר לאחר מכן הוענק לו הפרס החמישי על ציור מדמות במאי 1885. הוא למד אצל קארל ורלט בשיעור ציור חיים, שם ב-1887 הגיע למקום הרביעי בציור המבוסס על דגם. בעוד שרבים מהאמנים האירים באנטוורפן התיישבו מאוחר יותר בצרפת כדי לצייר, אלן נסע חזרה לאירלנד, ב-1888. אלן קיבל השראה מעבודותיהם של אמנים המזוהים עם אסכולת האג, כמו יוזף ישראלס, כפי שהיה במקרה של תלמידים אירים רבים באנטוורפן, ואלמנט זה של נוסטלגיה מתגלה בציור של אלן 'פנים הולנדיות'.

הוא החל להציג את ציוריו באקדמיה המלכותית היברניאן בשנת 1889, והמשיך לשלוח יצירות אמנות לתערוכה השנתית של הגלריה עד 1912, עם סך כולל של 113 יצירות שהוצגו. בשנת 1893, ציורו "מוכר הגפרורים הקטן" זיכה אותו בפרס אלברט, מה שהוביל, בסופו של דבר, לכך שהוא נבחר כחבר שותף באקדמיה המלכותית היברניאן ב-18 באפריל 1895.

הציור היקר ביותר שלו במחיר של 250 פאונד הוצג ב-1898, שנקרא "חוק לחימה - פרק של המרד האירי ב-1798", שלאחריו הציג באקדמיה המלכותית היברניאן את "הנשים הקדושות וג'ון הקדוש". וכתוצאה מכך הפך לחבר מלא באקדמיה המלכותית היברניאן ב-18 בינואר 1901.

הוא שימש כגזבר של האקדמיה המלכותית מ-1909 עד 1911. עבודותיו הוצגו גם בתערוכה הבינלאומית של קורק ב-1902 ובתערוכה הבינלאומית האירית. בדבלין ב-1907, כשהוא משתלב בשתי תערוכות של אמנות אירית בלונדון: תערוכת ציורים איריים ב-1904, ותערוכת וייטצ׳פל לאמנות אירית ב-1913.

### מוות
לאחר מחלה ממושכת, אלן נפטר ב-2 בספטמבר 1912, בגיל 47, בראת'מיינס, דבלין ונקבר בבית הקברות במאונט ג'רום, לא רחוק מהאקדמיה המלכותית היברניאן עצמה.

## קישורים חיצוניים

## הערות שוליים

קטגוריה:ציירים אירים
קטגוריה:ילידי 1865
קטגוריה:נפטרים ב-1912
מקסימה (פילוסופיה)

**מקסימה** (בלטינית: **maxima**; מתורגם גם: **כלל מדריך**, **כלל מעשי**, **כלל פעולה** או **אִמְרַת שֶׁפֶר**) היא אמרה קצרה אודות אמת כללית, עיקרון או כלל התנהגות. מקסימה היא לרוב אמצעי פדגוגי שמטרתו להניע לפעולות ספציפיות ובעלת אוריינטציה מוסרית, אשר לעיתים קרובות מנוסח כפתגם קצר או כאפוריזם.

דוגמה למקסימה היא אמרתו של הלל הזקן:  (הידועה גם כ"כלל הזהב").

## שימושים מוקדמים
[ממוזער|[פרנסואה דה לה רושפוקו]]
תיעוד עתיק של השימוש במקסימה קיים בהגותו של בואתיוס בדברו על *maximae et principales propositiones* ("הטענות הכלליות והראשוניות ביותר"). בואתיוס מציין בהקשר זה את עמדתם של אריסטו (באנליטיקה שבדיעבד) ושל קיקרו (בטופיקה) לפיה חקירה באמצעות היסקים לוגיים צריכה להתחיל בהנחות כלליות וראשוניות, שאינן ניתנות בעצמן להוכחה. הוא מסביר שבתחומים שונים של חקירה הטענות הראשוניות יהיו שונות. בתחום הגאומטריה בואתיוס מציע כדוגמה למקסימה את האקסיומה השלישית של אוקלידס: . בואתיוס משתמשת במקסימות גם בתחומי המוסר והפוליטיקה, ומציע כדוגמה את הטענה .

השימוש במקסימות צמח ברנסאנס עם ה'''מסות''' של מישל דה מונטיין, והתעצם בעידן הנאורות ובכתביהם של המורליסטים הצרפתים, בהם: פרנסואה דה לה רושפוקו, ז'אן דה לה ברייר, המרקיז דה וובנארג, וניקולא שאמפור. כך למשל, רושפוקו איגד מקסימות רבות בחיבורו משנת 1678 **הרהורים או אמרות ואמרי שפר מוסריים** (*Réflexions ou sentences et maximes morales*), בהן: .

## אתיקה דאונטולוגית
[ממוזער|[עמנואל קאנט]]
באתיקה הדאונטולוגית של עמנואל קאנט, מקסימות הן עקרונות סובייקטיביים המנחים פעולה של סוכן הפעולה , שאותו קאנט מכנה סובייקט או יש תבוני. האתיקה של קאנט שואפת להיות ביקורתית ואוטונומית, דהיינו פנימית לתבונה, ובכך להתשתחרר מכל שיטות המוסר שמקורן בסמכות חיצונות הטרונומית, דתית או דוגמתית. אי לכך, מקסימה יכולה להיות תקפה, רק אם היא עוברת מבחן מסוים המראה כי היא רציונלית. כלומר, בתהליך השיפוט המוסרי, סוכן הפעולה בוחן את הפעולה הספציפית בהתאם למקסימה, והיא זוכה לתוקף מוסרי על פי מידת האובייקטיביות שלה, כלומר ללא תלות בנטיות לב ובאינטרסים צרים. בספרו **[[הנחת יסוד למטפיזיקה של המידות]]** כותב קאנט:

המקסימה שמנחה את הפועל נבחנת אצל קאנט על פי ההצו הקטגורי, שמאפשר לקבוע האם הפעולות שגויות או מותרות. בניסוח הראשון של קאנט לצו הקטגורי שמופיע ב"הנחות יסוד למטאפיזקה של המידות" כתב

כלומר, המקסימה תקפה רק אם ניתן להתייחס אליה כאילו הייתה חוק מעשי שתקף באופן אוניברסלי, עבור כל יש תבוני בכל זמן.

בביקורת התבונה המעשית, קאנט נתן את הדוגמה הבאה של מקסימה וכיצד ליישם אותה כעקרון שעובר את מבחן הציווי הקטגורי:

כמו כן, בגישה זו לפעולה יש "ערך מוסרי" אם העיקרון שעל פיו פועל הסוכן תואם את הכוונה שלו, "מתוך המוסר" (מתוך החוק המוסרי). כלומר, לפעולתו של אדם יש ערך מוסרי כאשר הוא עושה את חובתו אך ורק לשם החובה, מהסיבה הנכונה. זאת להבדיל מפעולה שבדיעבד נעשתה "בהתאם למוסר" ללא מחשבה תחילה, ומתוך דחף או אינטרס אישי כלשהו.

## המקסימה הפרגמטית
[ממוזער|[צ'ארלס פרס]]
בהשפעת קאנט, צ'ארלס פרס, מאבות הפרגמטיזם, טבע את "המקסימה הפרגמטית" () בניסוחים שונים, כעקרון המנחה של הפרגמטיזם. בין היתר תיארה באופן הבא:

## ראו גם
* פתגם
* אפוריזם
* דאונטולוגיה
* הצו הקטגורי
* פילוסופיה של המוסר

## הערות שוליים

קטגוריה:מונחים בפילוסופיה
קטגוריה:עמנואל קאנט
קטגוריה:מוסר
קטגוריה:עקרונות אתיים
Let Kiss

"**Let Kiss**" (בעברית: "**בוא נתנשק**") הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בשנת 1997 חברת התקליטים ביג פוט רקורדס, השביעי השישי והאחרון של אלבום האולפן הרביעי מגנונה.

## רקע וכתיבה
הקלטתה של דנה היא גרסת כיסוי לשיר "Letkis" של המנצח הפיני ראנו לטינן. זהו אחד השירים המפורסמים ביותר בז'אנר הלטקיינקה , שקרוי על שם "Letkis". המילים העבריות לקוחות מגרסתה של גילה אדרי, שנכללה במיני-אלבום כל ילדה היא פרח (1965). היא שונתה מעט מאוד, ונוספה לה קטע פתיח.

גרסה זו הגיעה למקום השביעי במצעד רדיו אמצע הדרך.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1996
קטגוריה:סינגלים מ-1997
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי גלעד בן ש"ך
קטגוריה:שירים שהולחנו על ידי ראנו לטינן
קטגוריה:שירים שהופקו על ידי עופר ניסים
קטגוריה:שירים על נשיקות
קטגוריה:שירים על ריקודים
קטגוריה:סינגלים בהוצאת ביג פוט רקורדס
דרמוד אובריאן

**דרמוד אובריאן** (באנגלית: **Dermod O'Brien**; 10 ביוני 1865 – 3 באוקטובר 1945) היה צייר אירי, בעיקר של נופים ודיוקנאות. עבודתו הייתה חלק מאירוע הציור בתחרות האמנות באולימפיאדת הקיץ 1928.

## ביוגרפיה
או'בריאן היה בנם של אדוארד ויליאם או'בריאן ומרי ספרינג רייס, נכדתו של לורד מונטיגל מברנדון. הוא נולד במחוז לימריק. במשך זמן מה לאחר מות אמו, הוא גודל על ידי דודתו שרלוט גרייס אובריאן, יחד עם אחיותיו, נלי ולוסי. לאחר מכן אביו התחתן בשנית בשנת 1880. הוא התחנך בבית הספר הארו ובטריניטי קולג', קיימברידג'.

אובריאן התחתן עם מייבל אמלין סמיילי, בתו של סר פיליפ קרמפטון סמיילי, ב-8 במרץ 1902. ביחד נולדו להם חמישה ילדים. בנו ברנדן, מנתח בדבלין, נישא לאמנית קיטי וילמר אובריאן. בתו רוזלין בריג'יד הפכה לאמנית, הידועה גם בשם בריג'יד גאלי לאחר נישואיה לאנדרו גאלי. קרובת משפחה אמנותית נוספת הייתה ג'רלדין אובריאן.

### קריירה
בניגוד לרבים מבני דורו האירים, לאחר שסיים את לימודיו בקיימברידג' אובריאן לא למד אמנות בדבלין, אלא בחר לנסוע לפריז, שם למד דרך הציורים בלובר. בשנת 1887, אובריאן ביקר בגלריות באיטליה ולאחר מכן נרשם לאקדמיה המלכותית באנטוורפן.

באקדמיה הוא היה תלמידו של וולטר אוסבורן. אובריאן עזב את אנטוורפן ב-1891 וחזר לפריז, שם למד באקדמיה ז'וליאן. הוא עבר ללונדון ב-1893 ולאחר מכן לדבלין ב-1901. אובריאן הוגדר כחבר באקדמיה המלכותית היברניאן ב-1906, חבר ב-1907, ולאחר מכן היה נשיא בין 1910 ל-1945. הוא מונה לחבר כבוד באקדמיה המלכותית. האקדמיה, לונדון בשנת 1912.

הוא כיהן במשרדו של השריף של מחוז לימריק ב-1916 ושימש כסגן לוטננט של מחוז לימריק. או'בריאן שירת ביחידת רובאים במהלך מלחמת העולם הראשונה.

## קישורים חיצוניים

## הערות שוליים

קטגוריה:ציירים אירים
קטגוריה:ציירים בריטים
קטגוריה:ילידי 1865
קטגוריה:נפטרים ב-1945
ריצ'רד מוינאן

**ריצ'רד מוינאן** (באנגלית: **Richard Moynan**; 27 באפריל 1856 – 10 באפריל 1906) היה צייר אירי. מוינאן נולד בדבלין ולמד שם בבית הספר המטרופוליטן.

## ביוגרפיה
מוינאן הלך במקור ללמוד רפואה, אך בחר בקריירה באמנויות זמן קצר לפני בחינות הגמר שלו. הוא נרשם לבית הספר לאמנות של דבלין (המכללה הלאומית לאמנות ועיצוב) בסתיו 1879 וזכה להצלחה מהירה על ידי זכייה בתחרויות טיילור וקאופר (המוענקות לתחרויות הציור הטוב ביותר מ״החיים״). בשנת 1883 למד מוינאן באקדמיה באנטוורפן יחד עם רודריק אוקונור והנרי אלן. הוא למד שם עד שעבר לפריז ב-1885. בסוף שנות ה-80 חזר מוינאן לדבלין כדי להציג את ציוריו, והפך לחבר באקדמיה המלכותית היברניאן ב-1890.

בשנת 1884, הוא התחתן עם בת דודתו סוזנה מרי מוינאן בביתה ב-9 באפריל. היו לו שני ילדים, איילין נורה ופרנסיס הנרי, בני 13 ו-9 כפי שמראה מפקד האוכלוסין ב-1901. משפחתו התגוררה בשדרת גרוויל מס' 15, יחד עם משרת בית.
ממוזער|מות המלכה, 1902
ב-1887 הוא הועסק בדבלין בעיתון The Union, כקריקטוריסט פוליטי. כקריקטוריסט, הוא השתמש בשם העט "לקס". הוא היה מציג מוביל באקדמיה המלכותית היברניאן עם יצירות כמו "בית קודר", "מופע נודד" ו"תמרונים צבאיים". למוינאן היו בעיות עם שחפת, מה שהוביל בסופו של דבר לירידה בבריאותו והשפיע על הקריירה.

בשנים האחרונות לחייו, הייתה לו עבודה מועטה ונותר רק ציור אחרון שהוגש לאקדמיה בשנת 1902 בשם "מות המלכה" אשר תיאר את מותה של המלכה ויקטוריה ואת תגובתם של אנשים בדבלין שעמדו סביב ילד שמכר עיתונים.

ב-10 באפריל 1906, הוא מת במעונו ונקבר בהר ג'רום ב-12 באפריל בגיל 50.

לאחר מותו, עבודתו הוצגה בתערוכות שונות כמו "הקשר הצרפתי" ב-2010 ו"אירלנד: עמה והנוף שלה" ב-2012. לעבודתו היו נושאים עקביים של ילדי רחוב ואיגודים מקצועיים.

## קישורים חיצוניים

## הערות שוליים

קטגוריה:ציירים אירים
קטגוריה:ילידי 1856
קטגוריה:נפטרים ב-1906
קרבוניל מתכתי

[ממוזער|שמאל|[ברזל פנטקרבוניל: אטום ברזל הקשור לחמישה ליגנדי פחמן חד-חמצני]]
בכימיה, **קרבוניל מתכתי** (אנגלית: **Metal carbonyl**) הוא קומפלקס קואורדינציה של מתכת מעבר עם ליגנדים של פחמן חד-חמצני. לקרבונילים מתכתיים שימושים בסינתזה אורגנית ובתור זרזים (קטליסט) או קודמנים (precursor) לזרזים בקטליזה הומוגנית, כמו תגובת הידרופורמיצליה. בתהליך מונד, ניקל טטררבוניל משמש ליצור ניקל טהור. בכימיה אורגנו-מתכתית, קרבונילים מתכתיים משמשים כקודמנים להכנת קומפלקסים אורגנו-מתכתיים אחרים.

קרבונילים מתכתיים הם רעילים במגע עם העור, שאיפה או עיכול, בין השאר עקב יכולת ליגנדי הפחמן החד-חמצני להגיב עם המוגלובין ליצירת קרבוקסיהמוגלובין, שמונע קשירת חמצן.

שמות הקומפלקסים תלויים במטען הכולל, מספר וסוג האטומים המרכזיים, ומספר וסוג הליגנדים וצורת הקשר שלהם. קרבונילים מתכתיים יכולים להיות נייטרליים, טעונים חיובית (קטיון) או שלילית (אניון). ליגנד הפחמן החד-חמצני יכול להיקשר לאטום מתכת בודד, או לשני אטומי במתכת כליגנד מגשר. הקומפלקס עשוי להיות הומולפטי, כלומר אטום מתכת הקשור רק לליגנדי פחמן חד-חמצני, או הטרולפטי, קשור למספר ליגנדים שונים.

## קישורים חיצוניים

* 

קטגוריה:כימיה אורגנו-מתכתית
קטגוריה:תרכובות
התעוררתי עם נמר

"**התעוררתי עם נמר**" הוא שיר של הזמר הישראלי עומר אדם בהשתתפות הראפר הישראלי איזי. השיר נכתב על ידי אדם, איזי ונתי אבידן, הולחן על ידי איזי והופק ועובד על ידי ג'וזף כהן. השיר יצא לאור ב-1 ביוני 2023 כחלק מאלבום האולפן השביעי של עומר אדם, "סוף העולם".

## הצלחה
עם יציאתו נכנס השיר למקום התשיעי במצעד העשירייה, למקום 11 במצעד היטליסט, והעפיל למיקום גבוה במצעדים היומיים של יוטיוב.

## מיקומי שיא

## קישורים חיצוניים

## הערות שוליים

קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירי איזי
קטגוריה:שירים בעברית
קטגוריה:שירים על יונקים
הסופר קאפ האירופי 2023

**הסופר קאפ האירופי 2023** היה המהדורה ה-48 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון האנגלי מנצ'סטר סיטי, הזוכה בליגת האלופות 2022/23, והמועדון הספרדי סביליה, אלופת הליגה האירופית 2022/23. מנצ'סטר סיטי ניצחה 5–4 בדו-קרב פנדלים לאחר 1–1 בתום 90 דקות וזכתה בסופר קאפ האירופי הראשון בתולדותיה.

המשחק שוחק באצטדיון קאראיסקאקיס בפיראוס, יוון ב-16 באוגוסט 2023.

## קבוצות

זו הייתה הפעם הראשונה שמנצ'סטר סיטי השתתפה בסופר קאפ האירופי, וההופעה השביעית של סביליה בתחרות.

## מיקום
בפגישת הוועד המנהל של אופ"א ב-2 במרץ 2020 נבחר לאירוח הסופר קאפ האירופי 2023 אצטדיון אק בארס ארנה שבקאזאן, רוסיה, אך בעקבות מלחמת אוקראינה–רוסיה נשלל מרוסיה האירוח (בדומה לגמר ליגת האלופות 2022 שהועבר מגזפרום ארנה שבסנקט פטרבורג לסטאד דה פראנס שבפריז). ב-25 בינואר 2023 הודיעה אופ"א שהמשחק ייערך באצטדיון קאראיסקאקיס שבפיראוס, אתונה, יוון.

## משחק
### חוקי המשחק
* הזוכה בליגת האלופות הוגדרה כקבוצה "הביתית"
* זמן רגיל - 90 דקות
* במקרה של שוויון לאחר 90 דקות: דו-קרב פנדלים
* שנים עשר מחליפים רשומים
* חמישה חילופים לכל היותר

### פרטים

## ראו גם
* גמר ליגת האלופות 2023
* גמר הליגה האירופית 2023
* גמר הקונפרנס ליג 2023

## קישורים חיצוניים
* 

## הערות שוליים

קטגוריה:משחקי הסופר קאפ האירופי
קטגוריה:פיראוס: ספורט
קטגוריה:תחרויות כדורגל ב-2023
קטגוריה:אירופה: כדורגל
קטגוריה:מנצ'סטר סיטי
קטגוריה:סביליה (כדורגל)
קטגוריה:2023 ביוון
LAION

**Laion** הוא פרויקט מאגרי תמונות החופשי הגדול בעולם. הפרויקט מכיל תמונות ומלל המתאר אותן. הפרויקט מיועד למחקר בתחום הראייה הממוחשבת ואימון רשתות נוירונים. בתחום לימוד המכונה, ככל שהמכונה מורכבת יותר ופחות מפוקחת, יש צורך ביותר נתונים כדי לאמן אותה, והמאגר מספק מענה לצורך זה של חוקרים רבים.

הפרויקט מכיל מספר מאגרים כשהגדול בהם נכון ל-2023 הוא ה-LAION5B המכיל כ-5.85 מיליארד תמונות עם תיאורי מלל תואמים. התמונות אינן שייכות ל-LAION ונאספו מרחבי האינטרנט על ידי זחלני רשת. הפרויקט הוא פרויקט קוד פתוח. כל אחד מוזמן לבוא ולתרום לו כסף, משאבים או חומרה. השימוש במאגר חופשי לכל. המאגר נוצר באוגוסט 2021 על ידי Christoph Schuhmann, Jenia Jitsev, Richard Vencu ו-Robert Kaczmarczyk.

## אופן פעולה
LAION פרסמה בפומבי מספר מערכי נתונים גדולים של צמדי כיתוב תמונה, שנעשה בהם שימוש נרחב על ידי חוקרי בינה מלאכותית. המאגר החופשי הגיע לקנה מידה של מאגרי המידע של החברות הגדולות בתחום בזכות אופן הפעולה שלו. הנתונים נקצרים מה - Common Crawl, מערך נתונים של דפי אינטרנט קיימים. המפתחים חיפשו ב-html הסרוק אחר תגיות `<img>` והתייחסו לתכונות ה-alt שלהם ככתוביות. הם השתמשו במודל CLIP, שפותח ואומן על ידי OpenAI, כדי לסנן החוצה תמונות שהתוכן שלהן לא תואם את הכיתובים שלהן. LAION אינו מארח את התוכן של תמונות בעצמו; במקום זאת, מערך הנתונים מכיל כתובות URL המצביעות על תמונות, שעל החוקרים להוריד בעצמם.

מערך הנתונים הראשון מסוג זה, LAION-400M, שוחרר באוגוסט 2021 והורכב מ-400 מיליון זוגות של כתוביות ותמונה. אלו הופקו מתת-קבוצה אקראית של דפי אינטרנט שאותרו על ידי Common Crawl בין 2014 ל-2021. עבודה זו בוצעה במטרה לשחזר את התהליך בו השתמשו ב-OpenAI כדי לאסוף את 400 מיליון צמדי הכיתוב ותמונה שהשתמשו בהם כדי לאמן את מודל ה-CLIP, מכיוון שהחברה שחררה כקוד פתוח את הקוד ואת המשקלים של המודל, אך לא את סט הנתונים ששימש לאימון שלו. Imagen, מודל טקסט לתמונה שהוכרז על ידי Google Brain בשנת 2022, השתמש לצורך אימון ב-LAION-400M, בשילוב עם מערכי נתונים פנימיים פרטיים.

המאגר אינו ממויין. כדי לחפש במאגר יש צורך בשימוש במודל CLIP, המקבל מילות תיאור ובודק לאיזה תמונות יש את התיאור המתאים.

OpenAssistant הוא עוזר מבוסס בינה מלאכותית (AI) מבוסס צ'אט שמבין משימות, יכול לקיים אינטראקציה עם מערכות צד שלישי ולאחזר מידע באופן דינמי כדי לעשות זאת. הפרויקט פותח על ידי קבוצת מתנדבים בשיתוף עם LAION. אחת ממטרות הפיתוח היא להשיג גישה חופשית למודל שפה גדול שניתן להפעיל באופן מקומי על חומרת קצה של הלקוח. הפרויקט מגובה במאמץ עולמי של מיקור המונים הכולל למעלה מ-13,500 מתנדבים שיצרו 600,000 נקודות מידע שנוצרו על ידי אדם.

## היסטוריה משפטית

בפברואר 2023, LAION הוזכרה בתביעה של Getty Images נגד Stable Diffusion כמי שאינה צד.

באפריל 2023, LAION נתבעה ישירות על ידי צלם גרמני שביקש להסיר את התמונות שלו מהאתר.

ב-15 באפריל 2023, LAION ותורמים פרסמו לציבור קוד פתוח של עוזר AI צ'אטבוט OpenAssistant.

## סוגיי מאגרים בפרויקט
* Watermark Detection
* Audio Dataset
* LAION-3D
* LAION Aesthetics
* LAION5B High-Res
* Clip H/14
* Laion translated
* Laion-coco
* LAION5B
* LAION-400M

## קישורים חיצוניים

* 

## הערות שוליים

2023 06
קטגוריה:בינה מלאכותית
קטגוריה:אלגוריתמים
קטגוריה:למידת מכונה
קטגוריה:מאגרי מידע
קטגוריה:מאגרי תמונות
יש בו אש

"**יש בו אש**" הוא סינגל שהוקלט על ידי הזמרת-יוצרת הישראלית דנה אינטרנשיונל ביחד עם הזמרת איגי וקסמן מתוך אלבום האולפן הרביעי של אינטרנשיונל, מגנונה (1996). הוא יצא לאור ב-26 באוגוסט 1996, על ידי חברת התקליטים ביג פוט רקורדס, כסינגל השישי מתוך האלבום. הוא נכתב בידי אסתר שמיר והופק בידי עופר ניסים.

השיר הגיע למקום השני במצעד העברי השבועי של רשת ג'.

## רקע וכתיבה
השיר נכתב על ידי אסתר שמיר, הולחן על ידי דנה אינטרנשיונל ועופר ניסים והופק על ידי ניסים. במהלך ההקלטות של מגנונה, הוחלט כי אינטרנשיונל תשתף פעולה עם וקסמן ותקליט עמה דואט בשם "יש בו אש", שעוסק בשתי בחורות הפוצחות בריב בשל בחור שלטענתן, "יש בו אש". במהלך השיר, כל אחת בוחרת להחמיא לו בדרכה שלה ולכבוש את לבו.

באוקטובר 2022 לקחה וקסמן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "יש בו אש", שהוקלט במקור כדואט עם אינטרנשיונל.

## עטיפה
עבור "יש בו אש" עוצבו שתי עטיפות בסך הכול. הראשונה הודפסה בצבע (בעיקר בגווני תכלת–צהוב), בעוד השנייה בשחור-לבן (עם שילוב של גוון אדום). בשתי העטיפות ניתן לראות שלוש דמויות; גבר ושתי נשים. האחת מביטה לכיוון הגבר במטרה לנסות ולהרשים אותו – מעין המחשה של מילות השיר עצמו.

העטיפה של "יש בו אש" ממשיכה את הקונספט העלילתי של עטיפות האלבום מגנונה (1996) והאיורים שנוצרו עבורו בידי יעל שילר.

## הצלחה
"יש בו אש" דורג היישר בחמישייה הפותחת במצעד העברי השבועי של רשת ג' וזכה בתואר "הכניסה הגבוהה" וזאת, כששירה של אינטרנשיונל "דון קיחוטה" דורג בראש המצעד. בשבוע העוקב, עלה למקום הרביעי, ולאחר מכן עלה למקום השני. לאחר תשעה שבועות צעידה, יצא מהמצעד ב-8 בדצמבר 1996.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירי איגי וקסמן
קטגוריה:שירים באנגלית
קטגוריה:שירים שנכתבו על ידי אסתר שמיר
קטגוריה:שירים שהולחנו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על קנאה
קטגוריה:סינגלים בהוצאת ביג פוט רקורדס
קורבייה

**קורבייה** (בערבית: **غريبة**, נכתב גם קורביה) הן עוגיות מטיפוס שורטברד המכילות בדרך כלל שקדים טחונים. גרסאות לעוגיות אלו קיימות בעיקר ב, ב ובמטבח היהודי ספרדי, בהבדלים במתכון ובצורה. הצורות הנפוצות הן עיגול, חצי עיגול וסהר. בגרסאות רבות העוגיות מקושטות עם שקד או אגוז אחר.

בצפון אפריקה נהוג להגישן לצד תה לובי, קפה ערבי או תה מנתה מגרבי.

מתכון לעוגיות הדומות לקורבייה אך אינן מכילות שקדים נמצא בספרו מהמאה ה-10 של אבן סיאר אל-וראק "כיתאב אל-טביח", ספר הבישול הערבי הקדום ביותר הידוע. יש הטוענים כי הקורבייה מוזכרת במטבח הטורקי במאה ה-15. מקור השם אינו ידוע, ויש המייחסים אותו לטורקית, ערבית או פרסית. 

העוגיות מוכרות בשמות שונים גם במטבחים האלבני, הארמני, הבולגרי, והפרסי. מתכונים שונים מוסיפים לעוגיות בוטנים, אגוזי מלך, פיסטוק, מי ורדים, הל, זעפרן ועוד. 
## קישורים חיצוניים
 

קטגוריה:עוגיות
קטגוריה:המטבח הטורקי: קינוחים
קטגוריה:המטבח הערבי: קינוחים

קטגוריה:מאכלי שקדים
ג'וש אריה

**ג'וש אריה** (באנגלית: **Josh Arieh**; נולד ב-26 בספטמבר 1974) הוא שחקן פוקר יהודי-אמריקאי אשר זכה בשבעה צמידי אליפות העולם בפוקר.

## קורות חיים
אריה נולד בארצות הברית לאב ישראלי שהיגר לארצות הברית. הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו. הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר.

ב-2004 סיים במקום השיא שלו באירוע המרכזי של אליפות העולם בפוקר כשסיים במקום השלישי, וזכה בפרס של 2.5 מיליון דולר. שנה לאחר מכן זכה בצמיד השני שלו, בטורניר אומהה הולדם ובפרס של 381.6 אלף דולר.

ב-2021 זכה אריה בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם ואומהה הולדם Hi-Lo, סיום במקום 411 בטורניר המרכזי ומקום 6 באליפות שחקני הפוקר, יחד עם עוד 7 סיומות בכסף בטורנירים אחרים.

ב-2023 זכה בשני צמידים נוספים, כשניצח את טורניר אליפות ה-Limit הולדם וכחודש לאחר מכן בטורניר  בעלות כניסה של 25 אלף דולר.

נכון ליולי 2023, אריה זכה בסך של כ-12.2 מיליון דולר מטורנירי פוקר, כשמתוכם כ-8.8 מיליון דולר בסבב אליפות העולם.

### צמידי אליפות העולם בפוקר

## חיים אישיים
אריה נשוי לרבקה (רייצ'ל) ביוקנן, ואב לשתי בנות מנישואים קודמים.

ב-2021 הצטרף לניהול האתר PokerStake, המאפשר לשחקני פוקר למכור ולרכוש אחוזים מתוך שחקנים אחרים בטורנירים שונים.

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי שחקן השנה של אליפות העולם בפוקר
קטגוריה:יהודים אמריקאים
קטגוריה:אמריקאים שנולדו ב-1974
המזלג, המכשפה והדרקון

**המזלג, המכשפה והדרקון** (באנגלית: **The Fork, the Witch, and the Worm** - **המזלג, המכשפה והתולעת**) הוא הספר הראשון בסדרת סיפורי מאלאגזיה מאת כריסטופר פאוליני. הוא פורסם ב-31 בדצמבר 2018. מתרחש בעולם של מחזור הירושה שנה לאחר אירועי הירושה. הוא מורכב משלושה סיפורים קצרים. את השני כתבה אחותו של פאוליני, אנג'לה פאוליני.

הספר כולל הן דמויות חדשות והן דמויות ישנות אשר כבר הוזכרו בסדרה המקורית, ומספר על האתגרים הרבים העומדים בפני אראגון וספירה כשהם מקימים מחדש את מסדר רוכבי הדרקונים בביתם החדש הרחק ממזרח לאלגזייה.

## עלילה
### המזלג
אראגון מתקשה לעמוד בקצב העבודה הניהולית המשמימה הנדרשת מתפקידו החדש כמנהיג רוכבי הדרקון. ספירה משכנעת אותו לקחת הפסקה והוא מבקר את האלדונארי בהיכל הצבעים, שמראים לו חזון של מרטאג בסיונון. בחזיון, מרטאג מחופש נפגש בעיירה עם קבוצת שכירי חרב, שאותם שכר כדי לחפש שדה קרב חרוך אגדי של דרקונים. שכירי החרב מראים עדות לכך שמצאו אותו, אך מסרבים לספר לו את המיקום, בניסיון לסחוט אותו תמורת כסף נוסף. מתפתח קרב, ומרטאג אינו מסוגל להכניע אותם ישירות בקסם, אפילו באמצעות שם השפה העתיקה, בשל קמיעות שניתנה להם על ידי מכשפה בשם באצ'ל. אף על פי כן, מרטאג גובר על ההגנות שלהם על ידי כישוף מזלג כנשק. לאחר שניצח, מרטאג עוזב כדי להצטרף לעוקץ ולהמשיך בחיפושיו.

### המכשפה
המכשפה אנג'לה, אשר נוסעת עם אלווה, מגיעה במפתיע להר הרוכבים. היא קראה לאראגון מספר פרקים לא מסודרים של ספר זיכרונות אוטוביוגרפי שהיא כותבת, שתכניו המוזרים מרמזים שיש לה את היכולת לנסוע לעולמות שמעבר לאלגאזייה. כשאראגון שואלת אם ספר הזיכרונות נכון, היא עונה בצורה מעורפלת.

### התולעת/הדרקון
אראגון מאוכזב כשהוא לא מצליח להציל שני גמדים ממערה חצובה. האורגל בארד מספר לו את הסיפור הקדום על וירמונד, הדרקון מקולקארס, דרקון פראי שחוגג על שבט אורגלי ובעלי החיים שלו ואז מתיישב בהר סמוך. כשהלוחמים הטובים ביותר שלו לא מצליחים להרוג את וירמונד, השבט לומד להסתגל, מסתתר במנהרות ומשאיר משק חי עבור הדרקון הרדום כשהוא מתעורר. אילגרה, ילדה שאביה נהרג על ידי וירמונד, מתמלאת בתשוקת נקמה ולומדת קסמים כשוליית שמאן. היא מתכננת מלכודת להרוג את הדרקון עם שיטפון מים, מתוך אמונה שהמים יכולים לכבות את הלהבה שלו.

כאשר זוג לתרבלאקה תוקפים את השבט ומאיימים לחסל אותו לחלוטין, אילגרה מעירה את וירמונד כדי להילחם בהם. הלתרבלאקה מתחמקים מהאש שלו ומחוררים את קשקשיו במקורם, ומשיגים את היתרון. אילגרה מפתה את שלושת הלוחמים למלכודת שלה ומשחררת עליהם שיטפון באמצעות שבירת סכר, אבל זה רק מביא לניצחון של וירמונד, שחוזר להר שלו כדי להתאושש ולהתרפא. אילגרה מקבלת אז את חוסר יכולתה להרוג את הדרקון ומתכננת לחיות חיים רגילים יותר בקרב השבט שלה.

ובסוף בוקעת ביצת ביצת דרקון, ולא מגלים למי בקע הדרקון.

## הערות שוליים

קטגוריה:הירושה
דורינו סרפיני

**תאודורו "דורינו" סרפיני** (באיטלקית: **Teodoro "Dorino" Serafini**; 22 ביולי 1909–5 ביולי 2000) היה רוכב ונהג מרוצים איטלקי.

סרפיני החל ברכיבה על אופנועים בשנות ה-30, הפך לאלוף איטליה ב-1933 בקטגוריית ה-175 סמ"ק וב-1936 בקטגוריית ה-500 סמ"ק. בשנת 1939 זכה באליפות אירופה באותה קטגוריה.

לאחר מלחמת העולם השנייה עבר להתחרות במרוצי מכוניות. בסוף שנת 1949 זומן על ידי אנצו פרארי להתחרות במרוצים שונים עבור פרארי. הוא סיים את מרוץ המילה מילייה במקום השני. בספטמבר 1950 השתתף בגרנד פרי איטליה, מרוץ הסיום של עונת 1950, עונת הבכורה של אליפות הפורמולה 1. הוא התחרה עבור קבוצת פרארי וסיים את המרוץ במקום השני. במהלך המרוץ חלק את המכונית עם אלברטו אסקרי ולכן זכה רק למחצית הנקודות (3 במקום 6).

במהלך מרותץ המילה מילייה של שנת 1951 היה מעורב בתאונה לאחר שרכבו הדרדר לתהום. בעקבות התאונה עבר מספר ניתוחים ונדרש לתקופת החלמה ארוכה, לאחריה לא שב לפעילות תחרותית.

מלבד המרוץ הזה השתתף במספר מרוצים נוספים, שלא היוו חלק מהאליפות. בגרנד פרי סירקוזה, שהתקיים במרץ 1951, סיים במקום השני.

## קישורים חיצוניים

## הערות שוליים

קטגוריה:נהגי מכוניות מרוץ איטלקים
קטגוריה:נהגי קבוצת פרארי
קטגוריה:איטלקים שנולדו ב-1909
קטגוריה:איטלקים שנפטרו ב-2000
צלקת (סרט, 1994)

**צלקת** (באנגלית: **Scar**) הוא סרט קולנוע ישראלי קופרודוקציה ישראלית-צרפתית משנת 1994 בשחור-לבן בבימויו של חיים בוזגלו, עם רובין רנוצ'י ורונית אלקבץ בתפקידים הראשיים. אלקבץ משחקת מספר תפקידים – אישה נשואה לבעל (מוחמד בכרי), בעלת טירה ומשרתת.

התסריט נכתב על ידי חיים בוזגלו ורונית אלקבץ ועיקרו הוא אנשים בודדים הנחפשים אהבה. גבר ואישה נפגשים למפגש של לילה אחד ומקיימים מגע מיני ללא מילים. האישה נעלמת והגבר מוכרח למצוא אותה על פי צלקת על ירכה.

הסרט זכה בארבעה פרסי אופיר בטקס פרסי אופיר לשנת 1994 – פרס אופיר לפסקול הטוב ביותר (ישראל דוד ואלי ירקוני), פרס אופיר לעריכה הטובה ביותר (ערה לפיד), פרס אופיר לעיצוב התלבושות הטוב ביותר (רותה שאודינסקי) ופרס אופיר למוזיקה המקורית הטובה ביותר (ארקדי דוכין).

הסרט היה מועמד לפרס אופיר לסרט העלילתי הטוב ביותר, לפרס אופיר לבמאי הטוב ביותר (חיים בוזגלו), לפרס אופיר לשחקן המשנה הטוב ביותר (ששון גבאי), לפרס אופיר לעיצוב האמנותי הטוב ביותר (יוסי פלד) ולפרס אופיר לצילום הטוב ביותר (אורן שמוקלר).

הסרט מדבר בעיקר בצרפתית ואיטלקית אך גם קצת באנגלית, עברית ושפות נוספות.

## תקציר העלילה
גבר בודד (רובין רנוצ'י) עוקב אחרי אישה יפה (רונית אלקבץ) היא נכנסת לבית קפה והוא נכנס לשם ומתיישב בסמוך כשגבו מופנה אליה. הם אינם מדברים זה עם זו אבל מרגישים את נוכותו של בן הזוג. שניהם מזמינים מהמלצר (יעקב בן סירא) שוקו חם. לאחר השתייה האישה קמה והגבר אחריה. הוא עוקב אחריה כשהיא נכנסת לבניין גדול ויורדת לקומת החניה (צולם בתחנה המרכזית החדשה של תל אביב).

בחניון האישה נצמדת לרשת והגבר מקיים איתה יחסים מאחור. הם לא משמיעים מילה ולאחר המגע הם מסתלקים מהמקום. הגבר שם לב לצלקת על ירכה של האישה וכעת הוא כפייתי למצוא אותה בשנית. הוא למעשה אדם בודד שתומך באם יחידנית (הלנה זובטוב) ומקריא לבתה סיפורי ילדים כאילו היא בתו.

זמן רב הוא מבלה ב"בית המפגשים" (צולם בתחנת הרכבת יפו) לשם באים אנשים כדי לצאת מהבדידות המקום מנוהל על ידי בעל הבית (אלחנדרו כהן) וה"מאדאם" (אנדריאה פיריאול ).

הגבר שוכר את שירותיו של חוקר פרטי דובר איטלקית (ששון גבאי). כדי למצוא את האישה האולטימטיבית שהוא מחפש שהסימן היחיד שהוא יודע עליה הוא צלקת על הירך.

## צוות השחקנים

## קישורים חיצוניים

* 
*קדימון לצלקת, באתר יוטיוב
*צלקת, בארכיון הסרטים הישראלי
*צלקת 1994 - מאחורי הקלעים, באתר יוטיוב

קטגוריה:סרטי 1994

קטגוריה:סרטי שחור-לבן ישראליים
קטגוריה:סרטים בצרפתית
קטגוריה:סרטים באיטלקית
קטגוריה:סרטי יונייטד קינג
קטגוריה:סרטי חיים בוזגלו
קטגוריה:סרטים ישראליים משנת 1994